ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
இந்தியாவுக்கும் கிர்கிஸ்தானுக்கும் இடையில் சட்டபூர்வ எடை அளவியல் துறையில் புரிந்துணர்வு ஒப்பந்தம் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும் கிர்கிஸ்தானுக்கும் இடையில் சட்டபூர்வ எடை அளவியல் துறையில் புரிந்துணர்வு ஒப்பந்தம் கையெழுத்திட ஒப்புதல் அளிக்கப்பட்டது. ஜூன் 13-14, 2019ல் நடைபெறும் SCO நிகழ்வின் போது இந்தப் புரிந்துணர்வு ஒப்பந்தம் கையெழுத்திடப்படும்.
பயன்கள்:
- உற்பத்தியாளர்கள் மற்றும் நுகர்வோர் இடையே பரஸ்பர வணிகத் தீர்வு செய்யப்படுவதை எடை அளவியல் சார்ந்து கண்காணிப்பதில் உள்ள அனுபவங்களைப் பகிர்ந்து கொள்வது ஆகியவை இதன் மூலம் நடைபெறும்
(- சட்டபூர்வ எடை அளவியல் தொடர்பான தகவல்கள் மற்றும் ஆவணங்களைப் பரிமாற்றம் செய்து கொள்வது;
- சட்டபூர்வ எடை அளவியல் விஷயங்களைக் கையாளும் அதிகாரிகள் மற்றும் அதிகாரிகள் அல்லாதவர்களுக்கான பயிற்சித் திட்டங்களை உருவாக்குதல்;
- சட்டபூர்வ எடை அளவியல் துறையில் பரஸ்பர ஒத்துழைப்புக்காக அதிகாரிகள், நிபுணர்கள் மற்றும் தொழில் வல்லுநர்களைப் பரிமாற்றம் செய்து கொள்வது.
- பரஸ்பர நலன்களைக் கருத்தில் கொண்டு நடைபெறும் பொருத்தமான கருத்தரங்குகள், பயிலரங்குகள், கூட்டங்கள், இணைப்பு கற்றல் திட்டங்கள் உள்ளிட்டவற்றில் பங்கேற்பது;
- முன்னரே பேக்கேஜ் செய்யப்பட்ட சரக்குகளுக்கான தேவைகள் பட்டியலை உருவாக்குதல் மற்றும் முன்னரே பேக்கேஜ் செய்த சரக்குகள் மீது அரசு எடை அளவியல் கண்காணிப்பை செயல்படுத்துதல்;
- முன்னரே பேக்கேஜ் செய்த சரக்குகள் குறித்த விதிகள்/ ஒழுங்குமுறைகள் அமலாக்கத்தின் நிலையை ஆய்வு செய்தல்;
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
31 மே அன்று நடக்கவிருந்த குடிமைப் பணிகள்  தேர்வு, 2020 ஒத்திவைக்கப் படுகிறது.
கொவிட்-19 காரணமாக அமல்படுத்தப்பட்ட நாடு தழுவிய பொது முடக்கத்தின் இரண்டாம் கட்டத்துக்குப் பிறகு நிலைமைய ஆய்வு செய்வதற்காக ஒரு சிறப்புக் கூட்டத்தை மத்திய அரசுப் பணியாளர் தேர்வாணையம் இன்று நடத்தியது. கட்டுப்பாடுகள் நீட்டிக்கப்பட்டிருப்பதை கருத்தில் கொண்டு, எழுத்து மற்றும் நேர்முகத் தேர்வுகளை நடத்துவது இயலாது என்று ஆணையம் முடிவெடுத்தது.
எனவே, 31 மே, 2020 அன்று நடக்கவிருந்த குடிமைப் பணிகள்  தேர்வு, 2020 ஒத்திவைக்கப் படுகிறது. இந்திய வனச் சேவைத் தேர்வுக்கும் திறமையை ஆய்வு செய்யும் தேர்வு  இது தான் என்பதால், இந்திய வனச் சேவைத் தேர்வு அட்டவணையும் தள்ளி வைக்கப்படுகிறது. நிலைமை மறுபடியும் மே 20, 2020 அன்று ஆய்வு செய்யப்பட்டு, அதைத் தொடர்ந்து மத்திய அரசுப் பணியாளர் தேர்வாணைய இணையதளத்தில் புதிய தேதிகள் அறிவிக்கப்படும்.
பின்வருவனவற்றை ஆணையம் ஏற்கனவே தள்ளி வைத்துள்ளது:  குடிமைப் பணிகள் தேர்வு, 2019இல் மிச்சமிருக்கும் தேர்வர்களுக்கான ஆளுமைத் தேர்வு;  இந்தியப் பொருளாதாரச் சேவை/இந்தியப் புள்ளியியல் சேவைத் தேர்வு, 2020இன் அறிவிப்பு;  ஒருங்கிணைந்த மருத்துவச் சேவைகள் தேர்வு, 2020இன் அறிவிப்பு;  மத்திய ஆயுதக் காவல் படைகள் தேர்வு, 2020இன் அறிவிப்பு மற்றும்  தேசிய ராணுவ அகாடமி, கடற்படை அகாடமி தேர்வு, 2020.
ரெயில்வே அமைச்சகம்
மாற்றுத்திறனாளிகளுக்காக 497 ரயில் நிலையங்களில் மின் தூக்கிகள் அல்லது மின் படிக்கட்டுகள் வசதி செய்யப்பட்டுள்ளது
நாடு முழுவதும் உள்ள ரயில் நிலையங்களில் மாற்றுத்திறனாளிகள், வயதானவர்கள் மற்றும் குழந்தைகளுக்காக மின் தூக்கிகள் மற்றும் மின் படிக்கட்டுகளை இந்திய ரயில்வே அமைத்துள்ளது. இதுவரை, 497 ரயில் நிலையங்களில் மின் தூக்கிகள் அல்லது மின் படிக்கட்டுகள் வசதி செய்யப்பட்டுள்ளது.
மின்படிக்கட்டுகள்: 10லட்சத்திற்கும் மேற்பட்ட மக்கள் தொகை கொண்ட மாநில தலைநகரங்கள், நகரங்கள் அல்லது நாள் ஒன்றுக்கு 25,000 பேர் வந்து செல்லும் ரயில் நிலையங்களில் மின் படிக்கட்டுகளை ரயில்வே நிறுவியுள்ளது.
இதுவரை, ஆகஸ்ட் ,2022 ன் படி, 339 நிலையங்களில், 1090 மின் படிக்கட்டுகள் அமைக்கப்பட்டுள்ளன.
மின்தூக்கிகள்: பயணிகளின் எண்ணிக்கை, இடவசதியைப் பொறுத்து குறிப்பிட்ட நிலையங்களில்/ நடைமேடைகளில் மண்டல ரயில்வே மின்தூக்கிகளை அமைக்கிறது.
இதுவரை, ஆகஸ்ட் 2022ன் படி 400 நிலையங்களில் 981 மின் தூக்கிகள் பொருத்தப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862563
தகவல் மற்றும் ஒலிபரப்பு அமைச்சகம்
2018 கேன்ஸ் திரைப்பட விழாவில் இந்திய அரங்கு திறந்து வைக்கப்பட்டது.
பிரான்ஸ் நாட்டில் 2018 கேன்ஸ் திரைப்பட விழாவில் இந்திய அரங்கின் தொடக்க அமர்வு இன்று  நடைபெற்றது. இதில் பங்கேற்ற இந்தியக் குழுவுக்கு பிரபலத் திரைப்பட நடிகர் சரத் கேல்கர் விருந்து உபசாரம் அளித்தார். இந்தியாவிலிருந்து சென்றுள்ள குழுவினரின் முக்கிய அலுவல் நாட்டின் பன்முக திரைப்படங்களைக் காட்சிப்படுத்துவதும் இதர நாடுகளுடன் ஒத்துழைப்பை மேம்படுத்துவதும் ஆகும்.
இந்நிகழ்ச்சியல் பேசிய பிரான்ஸில் உள்ள இந்தியத் தூதர் திரு. வினய் மோகன் குவாத்ரா நாட்டின் வளர்ச்சி நமது திரைப்படங்களின் மூலம் நன்கு தெரியவருகிறது என்ற கூறினார். தற்போது நமது நாட்டில் தொழில்நுட்பம் மற்றும் பொருளாதாரத்தில் முன் எப்போதும் இல்லாத மாற்றங்கள் ஏற்பட்டு வருவதாக அவர் கூறினார். இந்த இந்திய வளர்ச்சி இந்தியத் திரைப்படங்களிலும் எதிரொலிப்பதாக அவர் கூறினார்.
நிகழ்ச்சியில் தொடக்க உரையாற்றிய மத்திய திரைப்பட சான்றளிப்பு வாரியத் தலைவர் திரு. பிரசூன் ஜோசி, கேன்ஸ் போன்ற திரைப்பட விழாக்களில் பங்கேற்க இயலாத இளம் திரைப்படத் தயாரிப்பாளர்களையும் சென்றடைய வேண்டியது அவசியம் என்று கூறினார். இதற்கென மென்மேலும் திரைப்படத் தயாரிப்பாளர்களுக்கு உதவும் வகையில் உலகெங்கும் பல சிறு கேன்னிஸ் திரைப்பட விழாக்கள் நடத்தப்பட வேண்டும் என்று அவர் வலியுறுத்தினார்.
பிரேசில், பிலிப்பைன்ஸ், ஆஸ்திரியா, நார்வே, சுவீடன், தைவான், கன்னடா, நியூசிலாந்து போன்ற நாடுகளுடன் ஒத்துழைப்பு சாத்தியக் கூறுகள் குறித்து விவாதிக்க வட்டமேஜை விவாதம் ஒன்று நடைபெற்றது. இதில் இந்தியாவுடன் கூட்டாகத் திரைப்படத் தயாரிப்பில் உள்ள வாய்ப்புகள் மற்றும் சவால்கள் குறித்து இந்த நாடுகளின் திரைப்பட ஆணையாளர்கள் விவாதித்தனர். பல்வேறு இந்திய திரைப்படத் தயாரிப்பு அரங்குகள், திரைப்பட உற்பத்தி நிறுவனங்கள் ஆகியவற்றின் தலைவர்கள் மற்றும் நிர்வாகிகளுடன் பல்வேறு மொழிகளிலான திரைப்படங்களை எவ்வாறு குறைந்த செலவில் தயாரிப்பது என்பது குறித்தும் நாட்டின் திரைப்படத் தயாரிப்பாளர்களுக்கு அரசு எவ்வாறு உதவ முடியும் என்பது குறித்தும் விவாதிக்கப்பட்டது.
(Visitor Counter : 134
பிரதமர் அலுவலகம்
செமிகண்டக்டர் மற்றும் தொடுதிரை உற்பத்திக்கு வேதாந்தா – ஃபாக்ஸ்கான் குழுமத்துடன் ரூ.1.54 லட்சம் கோடி புரிந்துணர்வு ஒப்பந்தத்தில் குஜராத் அரசு கையெழுத்திட்ட பின் பிரதமர் நம்பிக்கை தெரிவித்துள்ளார்
ரூ.1.54 லட்சம் கோடி முதலீடு என்பது பொருளாதாரம் மற்றும் வேலைவாய்ப்பை அதிகரிப்பதற்கு குறிப்பிடத்தக்க தாக்கத்தை உருவாக்கும்
செமிகண்டக்டர் மற்றும் தொடுதிரை உற்பத்திக்கு வேதாந்தா – ஃபாக்ஸ்கான் குழுமத்துடன் ரூ.1.54 லட்சம் கோடி புரிந்துணர்வு ஒப்பந்தத்தில் குஜராத் அரசு கையெழுத்திட்ட பின் பிரதமர் திரு நரேந்திர மோடி நம்பிக்கை தெரிவித்துள்ளார்
இந்த முதலீடு பொருளாதாரம் மற்றும் வேலைவாய்ப்பை அதிகரிப்பதற்கு குறிப்பிடத்தக்க தாக்கத்தை ஏற்படுத்தும் என்று குறிப்பிட்ட பிரதமர், துணைத் தொழில்கள் உருவாக உதவி செய்வதோடு எம்எஸ்எம்இ-க்களுக்கும் உதவும் என்றார்.
குஜராத் முதலமைச்சர் திரு பூபேந்தர் படேல் பகிர்ந்துள்ள ட்விட்டர் செய்திக்கு பதில் அளித்து பிரதமர் வெளியிட்டுள்ள ட்விட்டர் பதிவு;
“இந்த புரிந்துணர்வு ஒப்பந்தம் இந்தியாவின் செமிகண்டக்டர்கள் உற்பத்தி நோக்கத்தை விரைவுபடுத்துவதில் முக்கியமான ஒன்றாகும். ரூ.1.54 லட்சம் கோடி முதலீடு என்பது பொருளாதாரம் மற்றும் வேலைவாய்ப்பை அதிகரிப்பதற்கு குறிப்பிடத்தக்க தாக்கத்தை உருவாக்கும். துணைத் தொழில்கள் உருவாக உதவி செய்வதோடு எம்எஸ்எம்இ-க்களுக்கும் உதவும்”.
ரசாயனம் மற்றும் உரங்கள் அமைச்சகம்
நீரிழிவு நோய்க்கான சிட்டாகிளிப்டின் மருந்து மக்கள் மருந்தகங்களில் குறைந்த விலையில் கிடைக்கிறது
நீரிழிவு நோய்க்கான சிட்டாகிளிப்டின் மருந்தின் பல்வேறு வகையான கலவையில் பிரதமரின் பாரதீய மக்கள் மருந்து திட்டத்தின் கீழ் குறைந்த விலையில் விற்பனை செய்யப்படுகிறது. இந்த புதிய கலவை மருந்தை இந்திய பார்மசூட்டிகல்ஸ் மற்றும் மருத்துவ உபகரணங்கள் பிரிவின் தலைமை செயல் அதிகாரி திரு.ரவி தாதிச் அறிமுகம் செய்து வைத்தார். சிட்டாகிளிப்டின் அதன் வெவ்வேறு வகை கலவையில் அனைத்து மக்கள் மருந்தகங்களிலும், குறைந்த விலையில் கிடைக்கும்.
சிட்டாகிளிப்டின் பாஸ்பேட் ஐபி-50 மி.கி. 10 மாத்திரைகளை கொண்ட அட்டை ரூ. 60க்கும், 100 மி.கி. அட்டை ரூ.100-க்கும், சிட்டாகிளிப்டின் மெட்பார்மின் ஹைட்ரோகுளோரைடு 50 மி.கி./500 மி.கி. மாத்திரை  ரூ.65-க்கும், சிட்டாகிளிப்டின் மெட்பார்மின் ஹைட்ரோகுளோரைடு 50 மி.கி./1000 மி.கி. மாத்திரை  ரூ.70-க்கும் கிடைக்கிறது.
நீரிழிவு நோய்க்கு மிகவும் சிறந்த மருந்தான இது மற்ற மருந்து கடைகளை விட மக்கள் மருந்து கடைகளில் குறைவான விலைக்கு கிடைக்கிறது.
பிரதமர் பாரதீய மக்கள் மருந்து திட்டத்தின் கீழ் நாடு முழுவதும் 8,700-க்கும் மேற்பட்ட மக்கள் மருந்து மையங்கள் திறக்கப்பட்டுள்ளன. இந்த மையங்களில் தரமான மரபுசார் மருந்துகளும், அறுவை சிகிச்சை உபகரணங்களும் மற்ற பொருட்களும் விற்பனை செய்யப்படுகின்றன. தற்போது இந்த கடைகளில் 1600-க்கும் மேற்பட்ட மருந்துகளும், 250 அறுவை சிகிச்சை உபகரணங்களும் கிடைக்கின்றன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859818
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தைகள் மேம்பாட்டுத்துறை செயலாளர் தலைமையில் நிர்பயா நிதியத்திற்கான கட்டமைப்பின் கீழ் அதிகாரமளிக்கப்பட்ட குழுவின் கூட்டம் நடைபெற்றது
மகளிர் மற்றும் குழந்தைகள் மேம்பாட்டுத்துறை செயலாளர் தலைமையில் நிர்பயா நிதியத்திற்கான கட்டமைப்பின் கீழ் அதிகாரமளிக்கப்பட்ட குழு அதிகாரிகளின் கூட்டம் 30 செப்டம்பர் 2021 அன்று நடைபெற்றது. இந்தக் கூட்டத்தில், பீகார், சத்தீஸ்கர், குஜராத் மற்றும் நாகாலாந்தில் உள்ள தடய அறிவியல் ஆய்வகங்களில் ரூ.17.31 கோடி செலவில், டிஎன்ஏ பகுப்பாய்வை வலுப்படுத்துதல், இணைய தடயவியல் மற்றும் அதனை சார்ந்த வசதிகளை ஏற்படுத்த வேண்டுமென்ற உள்துறை அமைச்சகத்தின் முன்மொழிவு பரிசீலிக்கப்பட்டு பரிந்துரைக்கப்பட்டது. இதனுடன் சேர்த்து 24 மாநிலங்கள் / யூனியன் பிரதேசங்கள் டிஎன்ஏ பகுப்பாய்வை வலுப்படுத்தும் திட்டத்திற்கு நிர்பயா நிதியத்திலிருந்து நிதி வழங்கப்பட்டுள்ளது.
மேலும் நிர்பயா நிதியத்தின் கீழ் ரூ.9,797.02 கோடி செலவில் மேற்கொள்ளப்பட்டு வரும் அனைத்து திட்டப்பணிகளின் முன்னேற்றம் குறித்தும் இந்தக் கூட்டத்தில் விவாதிக்கப்பட்டது. காவல் நிலையங்களில் மகளிர் உதவி மையங்கள் அமைத்தல், அவசரகால உதவி ஆதரவு மையம், பாதுகாப்பான நகரத் திட்டம், மகளிர் உதவி எண் போன்ற பணிகள் மேற்கொள்ளப்பட்டு வருவது குறிப்பிடத்தக்கது.
இந்தக் கூட்டத்தில் விவாதிக்கப்பட்டது. காவல் நிலையங்களில் மகளிர் உதவி மையங்கள் அமைத்தல், அவசரகால உதவி ஆதரவு மையம், பாதுகாப்பான நகரத் திட்டம், மகளிர் உதவி எண் போன்ற பணிகள் மேற்கொள்ளப்பட்டு வருவது குறிப்பிடத்தக்கது.
பிரதமர் அலுவலகம்
நாடாளுமன்ற குளிர்கால கூட்டத் தொடர் நாளை தொடங்க இருப்பதையொட்டி நடைபெற்ற அனைத்துக் கட்சித் தலைவர்கள் கூட்டத்தில் பிரதமர் கலந்து கொண்டார்
மாநிலங்களவையின் 250-வது கூட்டத் தொடர் என்பதால் இந்தக் கூட்டத் தொடர் சிறப்பு வாய்ந்தது: பிரதமர்
புதுதில்லியில் இன்று நடைபெற்ற அனைத்துக் கட்சித் தலைவர்கள் கூட்டத்தில், பிரதமர் திரு.நரேந்திர மோடி கலந்து கொண்டார். அனைத்து முக்கிய அரசியல் கட்சிகளின் தலைவர்களும் இந்தக் கூட்டத்தில் கலந்து கொண்டு, வரவிருக்கும் நாடாளுமன்ற கூட்டத் தொடர் தொடர்பான அவரவர் கருத்துக்களை எடுத்துரைத்தனர்.
பிரதமர் தமது உரையின் போது, நாடாளுமன்றத்தின் இந்தக் கூட்டத் தொடர் மாநிலங்களவையின் 250-வது கூட்டத் தொடர் என்பதால் இது ஒரு சிறப்புமிக்க கூட்டத் தொடராக அமைந்துள்ளது என்றும், இந்த நிகழ்வைக் குறிக்கும் வகையில் பல்வேறு சிறப்பு நிகழ்ச்சிகளுக்கு ஏற்பாடு செய்யப்பட்டிருப்பது மிகுந்த மகிழ்ச்சியளிப்பதாகவும் தெரிவித்தார். இந்தியா போன்ற பன்முகத்தன்மை வாய்ந்த நாட்டில் உள்ள ஆளுமை அமைப்புகளுக்கு, வளைந்து கொடுக்கக் கூடிய கட்டமைப்புகளை வழங்கும் இந்திய நாடாளுமன்றம் மற்றும் அரசியல் சட்டத்தின் தனித்துவமிக்க, வலிமையை பறைச்சாற்றக் கூடிய வாய்ப்பை வழங்குவதாக மாநிலங்களவையின் 250-வது கூட்டத் தொடர் திகழ வேண்டுமென்று பிரதமர் வலியுறுத்தினார். தேசப்பிதா மகாத்மா காந்தியின் 150-வது பிறந்தநாளை நாடு கொண்டாடிக் கொண்டிருக்கும் வேளையில், இந்தக் கூட்டத் தொடர் நடைபெறுவது மற்றொரு சிறப்பு என்றும் அவர் குறிப்பிட்டார்.
பல்வேறு அரசியல் கட்சிகள் எழுப்பிய சில பிரச்சனைகளுக்கு பதிலளித்த பிரதமர், நிலுவையில் உள்ள மசோதாக்களை நிறைவேற்றவும், சுற்றுச்சூழல் மற்றும் காற்று மாசு, பொருளாதாரம், வேளாண்மை மற்றும் விவசாயிகள் பிரச்சனை, பெண்கள், இளைஞர்கள் மற்றும் சமுதாயத்தின் ஒடுக்கப்பட்ட பிரிவினரின் உரிமைகள் தொடர்பான கொள்கைகளை வகுப்பதில், அனைத்துக் கட்சிகளுடனும் ஒருங்கிணைந்து ஆக்கப்பூர்வமான முறையில் அரசு பாடுபடும் என்றார்.
நாடாளுமன்றத்தின் கடந்த கூட்டத் தொடரை சுமூகமாக நடத்தியதற்காக, இரு அவைகளின் தலைவர்களுக்கும் பாராட்டுத் தெரிவித்த பிரதமர், இது மக்களிடையே நாடாளுமன்ற செயல்பாடு பற்றி நன்மதிப்பை ஏற்படுத்த உதவும் என்று குறிப்பிட்டார். அந்த வகையில், நாடாளுமன்றத்திற்கு முதல் முறையாக தேர்ந்தெடுக்கப்பட்ட உறுப்பினர்கள் உற்சாகத்துடன் பல்வேறு விவாதங்களில் பங்கேற்றதை சுட்டிக்காட்டிய பிரதமர், ஆளும் கட்சிக்கும், எதிர்க்கட்சிகளுக்கும் இடையிலான ஆக்கப்பூர்வ ஒத்துழைப்பு இந்தக் கூட்டத் தொடரையும் பயனுள்ளதாகவும், வெற்றிகரமானதாகவும் ஆக்கும் என்றும் நம்பிக்கை தெரிவித்தார்.
நிதி அமைச்சகம்
கடந்த 3 நிதியாண்டுகளில் டிஜிட்டல் பணப்பரிவர்த்தனை செலுத்துதல் அதிகரித்துள்ளது
மின்னணு மற்றும் தகவல் தொழில்நுட்ப அமைச்சகம் அளித்துள்ள தகவல்களின் படி, நாட்டில் உள்ள சாதாரண குடிமக்களின் வாழ்க்கையில் குறிப்பிடத்தக்க மற்றும் நேர்மறையான தாக்கத்தை டிஜிட்டல் இந்தியா திட்டம் ஏற்படுத்தியுள்ளது.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மத்திய நிதித்துறை இணையமைச்சர் டாக்டர் பகவத் கிசன்ராவ் காரத் இதனைத் தெரிவித்தார்.
எடுக்கப்பட்ட முன்முயற்சியின் விளைவாக, கடந்த 3 நிதியாண்டுகளில் டிஜிட்டல் பரிவர்த்தனைகளின் எண்ணிக்கை அதிகரித்துள்ளதாக அமைச்சர் கூறினார்.
2018-19-ல் 2,32,602 லட்சம் பரிவர்த்தனைகளும், 2019-20-ல் 3,40,025 லட்சம் பரிவர்த்தனைகளும், 2020-21-ல் 4,37,445 லட்சம் பரிவர்த்தனைகளும், 2021-22-ல் 2021 அக்டோபர் வரை 3,68,284 லட்சம் பரிவர்த்தனைகளும் நடைபெற்றுள்ளன.
மேலும் விவரங்களை அளித்த அமைச்சர், இந்திய ரிசர்வ் வங்கி அறிவித்தபடி, செப்டம்பர் 7, 1999 முதல் பல்வேறு வகையான சேவைக் கட்டணங்களை நிர்ணயிக்கும் சுதந்திரம் பட்டியலிலுள்ள வணிக வங்கிகளுக்கு வழங்கப்பட்டுள்ளது.
சேவைக் கட்டணங்களை நிர்ணயிக்கும் போது, கட்டணங்கள் நியாயமானவையாக இருப்பதையும், சேவைகளை வழங்குவதற்கான சராசரி செலவை மீறாமல் இருப்பதையும் உறுதிசெய்ய வங்கிகளுக்கு அறிவுறுத்தப்பட்டுள்ளது. கட்டணங்களின் செய்யப்படும் மாற்றங்கள் குறித்து வாடிக்கையாளர்களுக்குக் கட்டாயம் முன் கூட்டியே தெரிவிக்க வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778556
புவி அறிவியல் அமைச்சகம்
புவி அறிவியல் துறையில் அறிவியல் மற்றும் தொழிநுட்ப ஒத்துழைப்பு தொடர்பாக இந்தியா - அமெரிக்கா இடையேயான ஒப்பந்தத்திற்கு மத்திய அமைச்சரவை ஒப்புதல்
புவி அறிவியியல் துறையில் அறிவியில் மற்றும் தொழிநுட்ப ஒத்துழைப்பு தொடர்பாக இந்தியா - அமெரிக்கா இடையே கையெழுத்தான ஒப்பந்தத்திற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் நவம்பர் 1, 2018 அன்று கையெழுத்தானது.
இந்த ஒப்பந்தம் பல்வேறு முறைகளில் திட்டமிடப்பட்டுள்ளது. அதாவது, இந்தத் துறைகளில் இரு நாடுகளிலும் ஏற்கெனவே நடைபெற்று வரும் திட்டங்கள் மற்றும் ஆராய்ச்சிகள் குறித்த தொழில் நுட்பத் தகவல்களின் பரிமாற்றம், பயணங்கள், பயிற்சி மற்றும் ஆய்வுகளில் ஒத்துழைப்பு அளிக்கப்படும்.
நிதி அமைச்சகம்
மத்திய அரசின் 2020-21ம் நிதியாண்டுக்கான  வரவு, செலவு கணக்குகள்
2020-21ம் நிதியாண்டுக்கான மத்திய அரசின் கணக்குகள்  ஒருங்கிணைக்கப்பட்டு வெளியிடப்பட்டுள்ளன. அவற்றின் முக்கிய அம்சங்கள்:
மத்திய அரசு 2020-21ம் நிதியாண்டில் வரி வருவாயாக ரூ. 14,24,035 கோடியும், வரியற்ற வருவாயாக ரூ.2,08,059, கடனற்ற முதலீட்டு வருவாயாக ரூ.57,626 கோடியும், இவை அனைத்தையும் சேர்த்து ரூ.16,89,720 கோடி வருவாய் பெற்றது. கடனற்ற முதலீட்டு வருவாயில், ரூ.19,729 கோடி கடன்களை மீட்டது மூலமும், ரூ. 37,897 கோடி பங்கு விற்பனை மூலமும் திரட்டப்பட்டது.
மாநிலங்களுக்கு வரி பங்காக ரூ.5,94,997 கோடியை மத்திய அரசு வழங்கியது. இது முந்தைய ஆண்டு வழங்கப்பட்டதைவிட ரூ.55,680 கோடி குறைவு.
மத்திய அரசின் மொத்த செலவினம் ரூ. 35,11,181 கோடி. இவற்றில் ரூ.30,86,360 கோடி வருவாய் கணக்கிலிருந்தும், ரூ.4,24,821 முதலீட்டு கணக்கிலிருந்தும் செலவிடப்பட்டது. மொத்த வருவாய் கணக்கு செலவில், ரூ. 6,82,079 கோடி வட்டியாகவும், ரூ. 6,89,545 கோடி முக்கிய மானியமாகவும் செலவிடப்பட்டது.
ஏப்ரல் மாதத்துக்கான வரவு செலவு கணக்கு:
மத்திய அரசின் ஏப்ரல் மாதம் வருவாய் ரூ.1,47,991 கோடி. இவற்றில் வரி வருவாய் ரூ.1,30,811கோடி. வரியற்ற வருவாய் ரூ. 16,808 கோடி.கடனற்ற முதலீட்டு வருவாய் ரூ. 372 கோடி.
மாநிலங்களுக்கு வரி பங்காக ரூ.39,175 கோடியை மத்திய அரசு வழங்கியது. இது கடந்தாண்டு இதே காலத்தில் வழங்கியதை விட ரூ.6,864 கோடி குறைவு.
மத்திய அரசின் மொத்த செலவு ரூ. 2,26,690 கோடி. இதில் ரூ.1,79,564 கோடி வருவாய் கணக்கிலும், ரூ. 47,126 கோடி முதலீட்டு கணக்கிலும் செலவிடப்பட்டது. மொத்த வருவாய் கணக்கு செலவில் ரூ.29,671 வட்டியாகவும், ரூ.37,369 கோடி முக்கிய மானியமாகவும் செலவிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723145
-----
(Visitor Counter : 132
பிரதமர் அலுவலகம்
பிரதமர் திரு நரேந்திர மோடி, ரஷ்ய அதிபர் திரு விளாடிமிர் புதினுடன் தொலைபேசியில் பேச்சு நடத்தியுள்ளார்
பிரதமர் திரு நரேந்திர மோடி, ரஷ்ய அதிபர் திரு விளாடிமிர் புதினுடன் இன்று தொலைபேசி வாயிலாக பேச்சுவார்த்தை நடத்தியுள்ளார்.
டிசம்பர் 2021-ல் அதிபர் புதின் இந்தியா வந்தபோது மேற்கொள்ளப்பட்ட முடிவுகள் நிறைவேற்றப்படுவது குறித்து இரு தலைவர்களும் ஆய்வு செய்தனர். குறிப்பாக, வேளாண் பொருட்கள், உரம் மற்றும் மருந்து பொருட்கள் தொடர்பான இருதரப்பு வர்த்தகத்தை எந்தளவு மேலும் ஊக்குவிப்பது என்பது குறித்து கருத்து பரிமாறிக்கொண்டனர்.
சர்வதேச எரிசக்தி மற்றும் உணவுசந்தைகளின் நிலைமை உள்ளிட்ட பல்வேறு சர்வதேச விவகாரங்கள் குறித்தும் இருதலைவர்களும் விவாதித்தனர்.
உக்ரைனின் தற்போதைய நிலவரம் பற்றி பேசுகையில், இப்பிரச்சனைக்கு பேச்சுவார்த்தை மற்றும் ராஜதந்திர ரீதியில் தீர்வு காண வேண்டும் என்ற இந்தியாவின் நீண்டகால நிலைப்பாட்டை பிரதமர் வலியுறுத்தினார்.
பல்வேறு சர்வதேச மற்றும் இருதரப்பு விவகாரங்கள் குறித்து இது போன்று அடிக்கடி பேச்சுவார்த்தை நடத்தவும் இருதலைவர்களும் ஒப்புக்கொண்டனர்.
புதிய மற்றும் புதுப்பிக்கத்தக்க எரிசக்தி அமைச்சகம்
இந்தியாவுக்கும், சவுதி அரேபியாவுக்கும் இடையே புதுப்பிக்கத்தக்க எரிசக்தித் துறை ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
மத்திய புதிய மற்றும் புதுப்பிக்கக்கூடிய எரிசக்தி அமைச்சகத்திற்கும், சவுதி அரேபியாவின் எரிசக்தி அமைச்சகத்திற்கும் இடையே
புதுப்பிக்கத்தக்க எரிசக்தித் துறை ஒத்துழைப்புக்கான புரிந்துணர்வு ஒப்பந்தம் குறித்து, பிரதமர் திரு. நரேந்திர மோடி தலைமையிலான மத்திய அமைச்சரவையில் இன்று  எடுத்துரைக்கப்பட்டது. இந்த ஒப்பந்தம், ரியாத் நகரில் 2019 அக்டோபர் 29-ஆம் தேதி கையெழுத்திடப்பட்டது.
நோக்கங்கள்:
இருதரப்பினருக்கும் இடையே புதுப்பிக்கக்கூடிய எரிசக்தி சார்ந்த கீழ்கண்ட துறைகளில், ஒத்துழைப்புக் கட்டமைப்பை உருவாக்க இந்தப் புரிந்துணர்வு ஒப்பந்தம் வகை செய்கிறது.
- புதுப்பிக்கக்கூடிய எரிசக்தித் துறையில், தொழில்நுட்பங்களையும், அவற்றின் பயன்பாட்டையும் நிலை உயர்த்துவது.
- சவுதி அரேபியாவின் தேசிய எரிசக்தி அமைப்பின் திறனை மேம்படுத்துவதற்காக புதுப்பிக்கக்கூடிய எரிசக்தித் துறைக்கு பங்களிப்பது.
- சூரிய சக்தி, காற்று சக்தி, உயிரி எரிவாயு, புவி வெப்பநிலை சக்தி மற்றும் இதர துறைகள் சார்ந்த புதுப்பிக்கக்கூடிய எரிசக்தித் திட்டங்களை மேம்படுத்துதல்.
- புதுப்பிக்கக்கூடிய எரிசக்தித் துறையில் மதிப்புக் கூட்டல் நடவடிக்கையை உருவாக்கி, அதனை உள்நாட்டுக்கு ஏற்ப மாற்றி அமைத்தல்.
- கட்டடங்கள், வீடுகள் போன்றவற்றிற்கான சூரிய சக்தி அடிப்படையில் செயல்படும் சிறிய கருவிகளை உருவாக்கி, அவற்றின் பயன்பாட்டை பெருக்குதல்.
குறு சிறு மற்றும் நடுத்தர தொழில் துறை அமைச்சகம்
போலி காதிப்பொருட்கள் விற்பனை
ஜவுளித்துறை அமைச்சகத்தின் ஜவுளி குழு காதிப் பொருட்களில் கை நூற்பு மற்றும் கை நெசவு செயல்முறையை உறுதி செய்வதற்காக காதி மற்றும் கிராமத் தொழில் துறை ஆணையம் மூலம் ஆய்வகத்தில் நேரடியாக ஆய்வு செய்து வருகிறது.
காதி பெயரில் அங்கீகரிக்கப்படாத பொருட்களை விற்பனை செய்தது தொடர்பாக 2172 நிறுவனங்களுக்கு காதி மற்றும் கிராமத் தொழில் துறை ஆணையம் நோட்டீஸ் அனுப்பியுள்ளது. இதில் காதி வர்த்தக குறியீட்டை அறியாமல், பயன்படுத்தி விட்டதாக 447 நிறுவனங்கள் வருத்தம் தெரிவித்துள்ளன.
வர்த்தகக் குறியீட்டை முறைகேடாக பயன்படுத்துபவரைக் கண்டறிந்து, அவர்களுக்கு வழக்கறிஞர்கள் மூலம் நோட்டீஸ் அளிக்க 7வர்த்தகக் குறியீடு ஆலோசகர்களை காதி மற்றும் கிராம தொழில் துறை ஆணையம் நியமித்துள்ளது.
போலியான காதிப் பொருட்களை இணையதளம் மற்றும் சமூக வலைதளம் வாயிலாக விற்பனை செய்யும் இணைப்புகளை கண்டறிந்து, காதி மற்றும் கிராமத் தொழில் துறை ஆணையம் நீக்கியுள்ளது. இதுவரை அமேசான், ஃபிலிப்கார்ட், ஸ்னேப்டீல், வாட்ஸ் ஆப், யூடியூப்- களில் இருந்த 2487 இணைப்புகளை காதி மற்றும் கிராமத் தொழில் துறை ஆணையம் நீக்கியுள்ளது.
இத்தகவலை மக்களவையில் சிறு, குறு மற்றும் நடுத்தர தொழில் துறை இணையமைச்சர் திரு பானு பிரதாப் சிங் வர்மா எழுத்துப்பூர்வமாக அளித்தார்.
பிரதமர் அலுவலகம்
ஓய்வு பெற்ற ஏர் மார்ஷல் பிவி ஐயர் பிரதமருடன் சந்திப்பு
ஓய்வு பெற்ற ஏர் மார்ஷல் பிவி ஐயரைச் சந்தித்தது மகிழ்ச்சி அளிப்பதாக பிரதமர் திரு நரேந்திர மோடி தெரிவித்துள்ளார். பிவி ஐயரின் உடல் தகுதி தொடர்பான புத்தகத்தின் பிரதியையும் பிரதமர் பெற்றுக்கொண்டார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“ஏர் மார்ஷல் பிவி ஐயரை  இன்று சந்தித்ததில் மகிழ்ச்சி அடைகிறேன். வாழ்க்கை தொடர்பான அவரது பேரார்வம் குறிப்பிடத்தக்கதாகும். அத்துடன் நல்ல உடல் தகுதியுடனும் ஆரோக்கியத்துடனும் இருப்பதற்கான அவரது ஆர்வமும் குறிப்பிடத்தக்கது. அவருடைய நூலின் பிரதியைப் பெற்றதில் மகிழ்ச்சி அடைகிறேன்”.
இவ்வாறு பிரதமர் தமது ட்விட்டர் பதிவில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.83 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 21,177 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,363 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,22,757 என அதிகரித்துள்ளது.
கடந்த 24 மணி நேரத்தில் 4,041 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.95 சதவீதம் ஆகும்
வாராந்திர பாதிப்பு விகிதம் 0.73 சதவீதம் ஆகும்
இதுவரை மொத்தம் 85.17 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,25,379 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1830663
கலாசாரத்துறை அமைச்சகம்
நாட்டுப்புறப்பாடல் கலைஞர்களைப் பாதுகாக்க உதவித்தொகை மற்றும் கௌரவத்தொகை திட்டத்தை கலாச்சாரத் துறை அமைச்சகம் அமல்படுத்துகிறது
நாட்டுப்புறப்பாடல் கலைஞர்கள் உட்பட அனைத்து கலைஞர்களையும் பாதுகாக்க 'கலை மற்றும் கலாச்சார மேம்பாட்டிற்கான உதவித்தொகை மற்றும் கௌரவத்தொகை' பெயரில் கலாச்சாரத் துறை அமைச்சகம் ஒரு திட்டத்தை அமல்படுத்தி வருகிறது.
கலை மற்றும் கலாச்சார மேம்பாட்டிற்கான உதவித்தொகை மற்றும் கௌரவத்தொகை திட்டம் 3 பிரிவுகளைக் கொண்டுள்ளது. பல்வேறு கலாச்சார துறைகளிலும், இளைய கலைஞர்களுக்கு உதவித்தொகை விருது, பல்வேறு கலாச்சாரத் துறைகளில், சிறப்பான பங்களிப்பை வழங்கியவர்களுக்கு மூத்த மற்றும் இளையோர் கௌரவத்தொகை விருது, கலாச்சார ஆராய்ச்சிக்கான தாகூர் தேசிய கௌரவத்தொகை விருது ஆகியவை இதில் அடங்கும்.
பல்வேறு கலாச்சார துறைகளின் இளைய கலைஞர்களுக்கான உதவித்தொகையாக 18 வயது முதல் 25 வயதுடையவர்களுக்கு 2 வருடங்களுக்கு மாதத்திற்கு 5,000 ரூபாய் வீதம் ஆறு மாதங்களுக்கு ஒரு முறை என நான்கு தவணைகளாக இந்தத் தொகை வழங்கப்படுகிறது.
பல்வேறு கலாச்சாரத் துறைகளில் சிறப்பான பங்களிப்பு செய்தவர்களுக்கான மூத்த கௌரவத்தொகை கலாச்சார ஆராய்ச்சிகளுக்காக 2 வருடங்களுக்கு, மாதம் ரூ.20,000 வீதம் 6 மாதங்களுக்கு ஒரு முறை என நான்கு தவணைகளாக இந்தத் தொகை வழங்கப்படுகிறது.
இத்தகவலை மத்திய கலாச்சாரம், சுற்றுலா மற்றும் வடகிழக்கு பிராந்திய மேம்பாட்டுத்துறை அமைச்சர் திரு கிஷன் ரெட்டி மக்களவையில் இன்று தெரிவித்தார்.
இளைஞர் நலன் மற்றும் விளையாட்டு அமைச்சகம்
இளைஞர் உத்சவ்-இந்தியா @2047 நிகழ்ச்சியை நாளை பஞ்சாபில் தொடங்கி வைக்கிறார் மத்திய விளையாட்டு மற்றும் இளைஞர் நலத்துறை அமைச்சர் திரு அனுராக் சிங் தாக்கூர்
இளைஞர் உத்சவா-இந்தியா @2047 நிகழ்ச்சியை மார்ச் 4-ம் தேதி பஞ்சாப் மாநிலத்தின் ரோப்பர் பகுதியில் மத்திய இளைஞர் நலத்துறை அமைச்சர் திரு அனுராக் சிங் தாக்கூர் தொடங்கி வைக்கிறார். இந்த நிகழ்ச்சியின் போது, இளைஞர் உத்சவாவின் டாஷ் போர்டையும் அவர் அறிமுகப்படுத்துகிறார்.
இந்த இளைஞர் உத்சவா நிகழ்ச்சி ஒரே நேரத்தில் பல்வேறு மாநிலங்களிலும் நடத்தப்படுகிறது. உத்ராகண்ட், மத்தியப்பிரதேசம், ராஜஸ்தான், ஜார்க்கண்ட், மகாராஷ்டிரா, ஆந்திரப்பிரதேசம், தெலங்கானா, கேரளா மற்றும் தமிழ்நாடு மாநிலங்களில் மார்ச் 4-ம் தேதி தொடங்குகிறது. நாளை தொடங்கி மார்ச் 31-ம் தேதி வரை நாடு முழுவதும் 150 மாவட்டங்களில் இளைஞர் சக்தியை கொண்டாடும் வகையில் கலை சார்ந்த போட்டிகள் நடத்தப்படுகின்றன.
நேரு யுவகேந்திரா அமைப்பின் மூலம் மத்திய இளைஞர் நலன் மற்றும் விளையாட்டுத்துறை சார்பில் அனைத்து மாவட்டங்களிலும் போட்டிகள் நடத்தப்படுகின்றன. மொத்தம் 3 கட்டங்களாக போட்டிகள் நடத்தப்படும். முதல் கட்டமாக மாவட்ட அளவில் ஒரு நாள் போட்டிகள், மார்ச் முதல் ஜுன் வரையிலான காலகட்டத்தில் நடத்தப்படும். இதில் வெற்றி பெறுவோருக்கு இரண்டாம் கட்டமாக மாநில அளவில் ஆகஸ்ட் முதல் செப்டம்பர் வரையிலான காலகட்டத்தில் நடத்தப்படுகிறது. இதில் வெற்றிபெறுவோர் 3-ம் கட்டமாக அக்டோபர் மாதத்தில் நடத்தப்படும் தேசிய அளவிலான போட்டியில் பங்கேற்பர். இதில் ஓவியம், கட்டுரை, நடனம் மற்றும் பேச்சுப் போட்டியும், பாரம்பரிய கலாச்சாரம் சார்ந்த கலை நிகழ்ச்சிகளும் இடம்பெறும்.